
           HOTĂRÂREA NR. 286
privind aprobarea organigramei şi statului de funcţii ale R.A.T. SRL
        
Consiliul Local al Municipiului  Craiova întrunit în şedinţa ordinară din data de 31.07.2025;


Având în vedere referatul de aprobare nr.234079/2025, raportul nr.234239/2025 întocmit de Serviciul Resurse Umane şi raportul de avizare nr.234950/2025 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea organigramei şi statului de funcţii ale R.A.T. SRL și avizele nr.21/2025 al Comisiei I-Buget Finanţe, Studii, Prognoze şi Administrarea domeniului, nr.17/2025 al Comisiei III-Servicii Publice, Liberã Iniţiativã şi Relaţii Internaţionale şi nr.23/2025 al Comisiei V-Juridică, Administraţie Publică şi Drepturi Cetăţeneşti;


În conformitate cu prevederile Legii nr.296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările şi completările ulterioare, Legii societăţilor nr.31/1990, republicată, cu modificările şi completările ulterioare şi Legii nr.53/2003 privind Codul Muncii, republicată, cu modificările şi completările ulterioare;

           Potrivit Hotărârii Consiliului Local al Municipiului Craiova nr.114/2016 referitoare la desemnarea dlui. Zorilă Dan, consilier juridic în cadrul Direcţiei Juridice, Asistenţă de Specialitate şi Contencios Administrativ, ca reprezentant al Municipiului Craiova, în Adunarea Generală a Asociaţilor a  R.A.T. SRL;

 În temeiul art.129 alin. 2 lit.a, coroborat cu alin.3 lit.c, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;
HOTĂRĂŞTE:

Art.1. Se aprobă organigrama şi statul de funcţii ale R.A.T. SRL, conform anexelor nr.1 şi 2 care fac parte integrantă din prezenta hotărâre şi, pe cale de consecinţă, îşi încetează efectele Hotărârea Consiliului Local al Municipiului Craiova nr.278/2024.

Art.2. Se mandatează dl. Zorilă Dan, reprezentantul municipiului Craiova în Adunarea Generală a Asociaţilor a R.A.T. SRL, să voteze organigrama şi statul de funcţii aprobate la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Serviciul Resurse Umane, dl.Zorilă Dan şi R.A.T. SRL vor aduce la îndeplinire prevederile prezentei hotărâri.

